|  |  |  |  |  |  |  |
| --- | --- | --- | --- | --- | --- | --- |
| Številka: 007-49/2025-33 | | | | | | |
| Ljubljana, 28. 5. 2025 | | | | | | |
| EVA: 2025-2560-0009 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Uredba o plačilu za vodno pravico, ki je pridobljena na podlagi vodnega dovoljenja, in vodnem povračilu – predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi četrtega odstavka 123. člena in petega odstavka 124. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US, 78/23 – ZUNPEOVE in 52/24 – odl. US) je Vlada Republike Slovenije na \_\_\_\_\_ seji dne \_\_\_\_pod točko \_\_\_\_\_\_\_\_\_\_sprejela naslednji  S K L E P:  Vlada Republike Slovenije je izdala Uredbo o plačilu za vodno pravico, ki je pridobljena na podlagi vodnega dovoljenja, in vodnem povračilu, ki se objavi v Uradnem listu Republike Slovenije.  Barbara Kolenko Helbl  generalna sekretarka  Priloga:   * Predlog Uredbe o plačilu za vodno pravico, ki je pridobljena na podlagi vodnega dovoljenja, in vodnem povračilu   Prejmejo:   * Ministrstvo za naravne vire in prostor; * Generalni sekretariat Vlade Republike Slovenije. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Jože Novak, minister, * dr. Lidija Kegljevič Zagorc, državna sekretarka za vode, * dr. Lidija Globevnik, generalna direktorica Direktorata za vode. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| **/** | | | | | | | | | | | |
| 5. Kratek povzetek gradiva: | | | | | | | | | | | |
| Predlog uredbe je pripravljen na podlagi četrtega odstavka 123. člena in petega odstavka 124. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US, 78/23 – ZUNPEOVE in 52/24 – odl. US).  Predlog uredbe določa podrobnejša merila za določitev plačila za vodno pravico, ko je vodna pravica pridobljena na podlagi vodnega dovoljenja (t. i. dovolnina), ter način določanja višine vodnega povračila, pri čemer se upošteva načelo povrnitve stroškov, povezanih z obremenjevanjem voda, ki temelji na ekonomskemu vrednotenju, vrsto rabe voda, poleg tega pa tudi socialne, gospodarske in geografske značilnosti območja, na katerem se izvaja vodna pravica.  S predmetno uredbo se tako uvaja plačilo dovolnine za vodne pravice, ki so pridobljene z vodnim dovoljenjem. Poudariti je treba, da dovolnina ne predstavlja nove dajatve, saj podlaga za njeno plačilo izhaja iz Zakona o vodah že od leta 2002. Dejstvo, da dovolnina do sedaj ni bila uvedena, predstavlja anomalijo, katere rezultat je neenakopravna obravnava gospodarskih subjektov, ki so vodno pravico pridobili na podlagi koncesije in zanjo plačujejo koncesnino, in oseb, ki so vodno pravico pridobile na podlagi vodnega dovoljenja. K ureditvi dovolnine sta ministrstvo pozvala tako Računsko sodišče RS kot tudi KPK, ki sta v svojih pozivih poudarila predvsem neenakopravno obravnavo gospodarskih subjektov ter izpad dohodka v Skladu za vode kot najpomembnejši posledici neplačevanja dovolnine. Dovolnina tako predstavlja manjkajoč vir Sklada za vode, zato bo izdaja predmetne uredbe omogočila nov prihodek tega sklada, ki bo namensko porabljen za urejanje voda, zmanjševanje poplavne ogroženosti, izboljšanje oskrbe s pitno vodo ter odvajanja in čiščenja odpadnih voda, kar bo imelo velik vpliv na izboljšanje vodnih zalog in samo kakovost vode.  V okviru določitve dovolnine je bila upoštevana posebna ustavna kategorija oskrbe prebivalstva s pitno vodo, ki jo je ta pridobila z vpisom pravice do pitne vode v Ustavo RS (70.a člen) in se pri določanju dovolnine daje prednost rabi za oskrbo s pitno vodo pred drugimi rabami. Višina dovolnine se praviloma izračunava glede na količino vodnega dobra, ki jo imetnik vodne pravice rezervira v vodnem dovoljenju. Z uvedbo plačila dovolnine bodo imetniki vodnih dovoljenj pozornejši na količino, ki jo dejansko potrebujejo in ne bodo rezervirali neracionalno velikih količin vode, kar je trenutna praksa. Izjema od tega pravila je oskrba prebivalstva s pitno vodo, kjer se bo dovolnina izračunala glede na dejansko porabljeno količino vode, saj je zaradi zagotavljanja varnosti oskrbe s pitno vodo treba zagotoviti rezervirano količino vode v večjem obsegu, zato bi bilo nevzdržno, če bi se dovolnina za oskrbo s pitno vodo obračunavala na osnovi dovoljene količine. S tem se v skladu s 70.a členom Ustave RS zagotavlja dostopnost pitne vode in jasno sporoča, da je oskrba prebivalstva s pitno vodo najvišja prioriteta države. Voda je dragocen naravni vir in predlagana uredba s plačilom dovolnine in vodnega povračila spodbuja njegovo racionalno in gospodarno rabo, saj se višina dovolnine praviloma izračunava glede na dovoljeno količino vode, vodno povračilo pa glede na dejansko rabo. S tem se gospodarske subjekte spodbuja, da rezervirajo tisto količino vode, ki jo nujno rabijo in so bolj preudarni pri njeni dejanski rabi.  Plačilo vodnega povračila se že izvaja in je trenutno urejeno v Uredbi o vodnih povračilih (Uradni list RS, št. 103/02, 122/07 in 3/21). Zaradi zmanjšanja administrativnih obremenitev in boljše preglednosti je predmet te uredbe združitev urejanja plačil na področju plačil za rabo voda v skupnem predpisu.  S predlogom uredbe se tako določa enakopravno obravnavo vseh gospodarskih subjektov po znanih kriterijih, spodbuja gospodarno rabo vode, zagotavlja plačilo prispevka zaradi obremenjevanja voda kot okoljske dajatve in združuje urejanje plačil za rabo voda v enem predpisu. | | | | | | | | | | | |  |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | **DA** | |
| b) | usklajenost slovenskega pravnega reda s pravnim redom Evropske unije | | | | | | | | | **DA** | |
| c) | administrativne posledice | | | | | | | | | **DA** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | **DA** | |
| d) | okolje, vključno s prostorskimi in varstvenimi vidiki | | | | | | | | | **DA** | |
| e) | socialno področje | | | | | | | | | **DA** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.)  Predlog uredbe predpisuje podrobnejša merila plačila za okoljski dajatvi za rabo vode in sicer za vodno pravico, ko je vodna pravica pridobljena na podlagi vodnega dovoljenja (t. i. dovolnina) in način določanja višine vodnega povračila. Ta merila predstavljajo osnovo za plačilo omenjenih dajatev, ki so določene z Zakonom o vodah.  Na podlagi projekcij, pripravljenih v okviru strokovne podlage (predlaganega modela za izračun višine dovolnine za posamezno vrsto rabe vode), bi dodatni prilivi v Sklad za vode iz naslova plačila za vodno pravico, pridobljeno z vodnim dovoljenjem (»dovolnino«) znašali 18,2 mio EUR, medtem ko se višina vodnega povračila vsako leto določa na podlagi sklepa in za leto 2025 ocena znaša 32,8 mio EUR.  Višina plačila dovolnine v prehodnem obdobju znaša 60 % dovolnine za leto 2026, 70 % za leto 2027, 80 % za leto 2028 in 90 % dovolnine za leto 2029, izračunane na način iz 7. člena te uredbe.  Okvirna ocena izhaja iz pripravljene strokovne podlage za sistemsko prenovo dajatev na področju rabe in obremenitev voda. | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | 0,00 EUR | | 0,00 EUR | 10,9 mio EUR | | | | | 12,7 mio EUR |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
|  | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | NE | | |
|  | | | | | | | | | | | |
|  | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | DA | | |
| Jože Novak  MINISTER | | | | | | | | | | | |

**PREDLOG**

**(EVA 2025-2560-0009)**

|  |
| --- |
|  |

Na podlagi četrtega odstavka 123. člena in petega odstavka 124. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US, 78/23 – ZUNPEOVE in 52/24 – odl. US) Vlada Republike Slovenije izdaja

**U R E D B O**

**o** **plačilu za vodno pravico, ki je pridobljena na podlagi vodnega dovoljenja, in vodnem povračilu**

**I. SPLOŠNI DOLOČBI**

1. člen

(vsebina)

Ta uredba določa podrobnejša merila za določitev roka, načina in višine plačila za vodno pravico, ki je pridobljena na podlagi vodnega dovoljenja (v nadaljnjem besedilu: dovolnina), ter merila za njegovo znižanje in oprostitev, in način določanja višine vodnega povračila, njegovega obračunavanja, odmere ter plačevanja ter merila za njegovo znižanje ter oprostitev.

2. člen

(pomen izrazov)

Izrazi, uporabljeni v tej uredbi, pomenijo:

1. dovolnina je plačilo za vodno pravico, ki je pridobljena na podlagi vodnega dovoljenja, na podlagi katere ima imetnik vodne pravice izključno pravico do posebne rabe vode in naplavin ter ekonomskih ugodnosti in je izražena v eurih;

2. vodno povračilo je plačilo za rabo vode in naplavin, namenjeno povračilu stroškov, ki jih imetnik vodne pravice povzroči zaradi obremenjevanja okolja, in je izraženo v eurih;

3. dovoljena raba vode (Qdov) je največji dovoljeni obseg rabe vode v letu, izražen v različnih merskih enotah, in je opredeljena v vodnem dovoljenju;

4. dejanska raba vode in naplavin (Qdej) je dejanska raba vode in naplavin, ki jih je zavezanec odvzel v obračunskem letu, in je izražena v različnih merskih enotah.

**Ii. DOVOLNINA**

3. člen

(opredelitev dovolnine)

(1) Dovolnina se plačuje za vsako leto veljavnosti vodnega dovoljenja, in sicer od dokončnosti vodnega dovoljenja.

(2) Ne glede na prejšnji odstavek se zaradi javne koristi ohranjanja naravne in kulturne dediščine dovolnina ne plačuje za:

– gojenje vodnih organizmov za poribljavanje, če je vzreja potrjena v ribiškogojitvenem načrtu v skladu s predpisi, ki urejajo sladkovodno ribištvo,

– naplavine, ki se jih odvzame in uporabi za izvajanje dejavnosti javne službe urejanja voda, in

– za pogon vodnega mlina in žage.

(3) Ne glede na določbe prvega odstavka tega člena se dovolnina plača v enkratnem znesku, če je vodno dovoljenje izdano za:

1. rabo vode iz vodnega vira za oskrbo s pitno vodo manj kot 50 prebivalcev, če letna količina iz vodnega vira odvzete vode ne presega 2.500 m³ in vodni vir ni vključen v sistem javne oskrbe s pitno vodo v skladu s predpisi, ki urejajo občinske gospodarske javne službe varstva okolja oskrbe s pitno vodo,

2. rabo vode za namakanje kmetijskih zemljišč, če letna količina iz vodnega vira odvzete vode ne presega 5.000 m³,

3. rabo vode za namakanje zemljišč, ki niso kmetijska zemljišča, če letna količina iz vodnega vira odvzete vode ne presega 50 m³,

4. proizvodnjo električne energije v hidroelektrarni z instalirano močjo, manjšo od 10 MW, če potencialna energija vode, ki je razpoložljiva za proizvodnjo elektrike v skladu s pridobljeno vodno pravico, letno ne presega 10 MWh,

5. pridobivanje toplote, če energija, ki je razpoložljiva za odvzem toplote iz vode, ne presega 100 MWh,

6. gojenje salmonidnih vrst rib, če razpoložljiva letna količina vode za odvzem iz vodnega vira ne presega 50.000 m³,

7. gojenje ciprinidnih vrst rib, če površina vodnega dobra, namenjenega vzreji rib, ne presega 10.000 m²,

8. izvajanje športnega ribolova v komercialnih ribnikih, če površina vodnega dobra, namenjenega komercialnemu ribolovu, ne presega 1.000 m2, in

9. drugo rabo vode, ki presega splošno rabo vode, če razpoložljiva letna količina vode za odvzem iz vodnega vira ne presega 150.000 m³ ali vodna površina ne presega 10.000 m².

4. člen

(zavezanec za plačilo dovolnine)

(1) Zavezanec za plačilo dovolnine je imetnik vodne pravice na podlagi dokončnega vodnega dovoljenja za rabo vode in naplavin.

1. Če ima imetnik vodne pravice za upravljanje objekta ali naprave za odvzem vode določenega upravljavca, je ne glede na določbo prejšnjega odstavka zavezanec za plačilo dovolnine oseba, ki upravlja objekt ali napravo za odvzem vode.

5. člen

(merila za določitev višine dovolnine)

1. Osnovno merilo za določitev višine dovolnine je v vodnem dovoljenju določen obseg vodne pravice, ki je v skladu s predpisom, ki ureja klasifikacijo vrst posebne rabe vode, izražen kot največja dovoljena letna prostornina, površina ali energetski potencial.
2. Ne glede na prejšnji odstavek se višina dovolnine za rabo vode za oskrbo s pitno vodo določi na podlagi dejanske rabe vode.
3. Kadar je v vodnem dovoljenju obseg vodne pravice izražen kot največja dovoljena vodna površina, se šteje, da sta dejanska raba vode in dovoljena raba vode enaki.
4. Če se vodna pravica zaradi objektivnih razlogov ne more ali ne sme izvajati celo leto, se plačilo za vodno pravico zmanjša sorazmerno času, ko se vodna pravica ni mogla ali ni smela izvajati.
5. Če imetnik vodne pravice še ni začel rabiti vode, se od dokončnosti vodnega dovoljenja do začetka rabe vode, vendar ne dlje kot dve leti od dokončnosti vodnega dovoljenja, plačuje dovolnina v vrednosti 20 % predvidenega zneska dovolnine.
6. Določbe prejšnjega odstavka se ne uporabljajo v primerih rabe vode iz tretjega odstavka 3. člena te uredbe.

6. člen

(osnova za obračun dovolnine)

(1) Osnova za obračun dovolnine je:

1. prostornina vode, ki se dejansko odvzame v koledarskem letu, v skladu z vodnim dovoljenjem, izražena v m³, za rabo vode za oskrbo s pitno vodo;

2. prostornina vode, ki se lahko odvzame v koledarskem letu, v skladu z vodnim dovoljenjem, izražena v m³ za rabo vode za tehnološke namene, za potrebe dejavnosti bazenskih kopališč, namakanje kmetijskih zemljišč in drugih površin, zasneževanje smučišč in drugih površin, proizvodnjo pijač, za rabo vode iz objektov in naprav za oskrbo s pitno vodo in za drugo rabo vode, ki presega splošno rabo vode;

3. največja letna potencialna energije vode, ki je določena v vodnem dovoljenju, izražena v MWh za proizvodnjo električne energije v hidroelektrarni z instalirano močjo, manjšo od 10 MW;

4. razpoložljiva letna količina energije, ki se jo kot toploto lahko odvzame na podlagi vodnega dovoljenja, izražena v MWh za pridobivanje toplote,

5. letna količina vode, ki je za vzrejo salmonidnih vrst rib določena v vodnem dovoljenju, izražena v m³ za gojenje salmonidnih vrst rib,

6.  površina vodnega dobra, ki je za gojenje ciprinidnih vrst rib določena v vodnem dovoljenju, izražena v m²,

7. površina morskega dobra, ki je za gojenje školjk ali morskih organizmov določena v vodnem dovoljenju, izražena v m² za školjčišča in gojišča morskih organizmov,

8. vodna površina, ki je določena v vodnem dovoljenju, izražena v m²  za rabo vodnega javnega dobra za izvajanje športnega ribolova v komercialnih ribnikih, rabo vodnega ali morskega javnega dobra za obratovanje pristanišč in raba vodnega javnega dobra za obratovanje vstopno-izstopnih mest po predpisih, ki urejajo plovbo po celinskih vodah, ter drugo rabo vode, ki presega splošno rabo in obsega vodno površino,

9. prostornina prodanih naplavin, izražena v m³ za naplavine, ki jih je imetnik vodne pravice, razen imetnika vodne pravice za odvzem naplavin, dolžan redno odstranjevati na tistem delu vodotoka, na katerega vpliva izvajanje njegove vodne pravice, v skladu s predpisi in na način ter v obsegu, določenima v vodnem dovoljenju ali koncesiji, ter za naplavine, ki se odvzemajo zaradi urejanja voda v okviru:

* izvajanja javne službe vzdrževanja vodnih in priobalnih zemljišč,
* posebne rabe vodnega ali morskega dobra iz vodnih objektov in naprav, namenjenih zadrževanju naplavin, ali
* koncesije z območij, namenjenih odvzemanju naplavin.

7. člen

(višina dovolnine)

1. Višina dovolnine, ki se plačuje za posamezno koledarsko leto, se določi za vsako koledarsko leto posebej.

(2) Višina dovolnine, ki se plačuje za posamezno koledarsko leto, se izračuna po naslednji enačbi:

P = Q x F,

pri čemer so:

– P: višina dovolnine

– Q: količina vodne naravne dobrine v vodni pravici, izražena v m³, m² ali MWh,

– F: faktor višine plačila glede na vrsto rabe vode, izražen v eurih na mersko enoto rabe (EUR/enota).

(3) Faktor višine plačila glede na vrsto rabe vode (F) iz prejšnjega odstavka se izračuna po naslednji enačbi:

F = a x N x i,

pri čemer so:

– a: kategorija rabe vode, s katero se upoštevajo družbenoekonomske okoliščine (na primer recesija, prehranska varnost, dostop do pitne vode), pri čemer je njena minimalna vrednost 0,01, maksimalna pa 1,

– N: kategorija načina izvajanja vodne pravice,

– i: popravek zaradi inflacije, določen kot povprečna letna stopnja inflacije v Republiki Sloveniji, izražen kot povprečje letnih indeksov cen življenjskih potrebščin za preteklih 12 mesecev, ki jih objavi Statistični urad Republike Slovenije. Faktor i se uporablja v faktorski obliki, njegova vrednost pa je enaka ali večja od 1,000.

(4) Faktor N iz prejšnjega odstavka je podrobneje opredeljen v Prilogi 1, ki je sestavni del te uredbe. Izračuna se po naslednji enačbi:

N = b x T x M,

pri čemer so:

– b: kategorija vrednosti vodne pravice,

– T: časovni faktor trajanja vodne pravice,

– M: faktor pretvorbe v monetarno enoto in je izražen v eurih na mersko enoto rabe (EUR/enoto).

(5) Višino faktorja F za posamezne vrste rabe vode v skladu s predpisom, ki ureja klasifikacijo vrst posebne rabe vode, določi Vlada Republike Slovenije do 31. decembra tekočega leta za naslednje leto s sklepom, ki se objavi v Uradnem listu Republike Slovenije.

(6) Višina dovolnine, ki se plača v enkratnem znesku, se izračuna po naslednji enačbi:

P = Q x F x t,

pri čemer so:

– P: višina dovolnine,

– Q: količina vodne naravne dobrine v vodni pravici, izražena v m³, m² ali MWh,

– F: faktor višine plačila glede na vrsto rabe vode, izražen v eurih na mersko enoto rabe (EUR/enota) iz prejšnjega odstavka,

– t: število let veljavnosti vodnega dovoljenja.

**III. VODNO POVRAČILO**

8. člen

(opredelitev plačila vodnega povračila)

(1) Vodno povračilo se plačuje za rabo vode in naplavin.

(2) Ne glede na prejšnji odstavek se zaradi javne koristi ohranjanja naravne in kulturne dediščine vodno povračilo ne plačuje za:

– gojenje vodnih organizmov za poribljavanje, če je vzreja potrjena v ribiškogojitvenem načrtu v skladu s predpisi, ki urejajo sladkovodno ribištvo,

– naplavine, ki se jih odvzame in uporabi za izvajanje dejavnosti javne službe urejanja voda, in

– za pogon vodnega mlina in žage.

9. člen

(zavezanec za plačilo vodnega povračila)

(1) Zavezanec za plačilo vodnega povračila je imetnik vodne pravice.

(2) Pri rabi vode za odvzem naplavin so zavezanci za plačilo vodnega povračila imetnik vodne pravice in osebe, ki so zaradi opravljanja svoje dejavnosti odvzele in prodale naplavine, ki jih je imetnik vodne pravice, razen imetnika vodne pravice za odvzem naplavin, dolžan redno odstranjevati na tistem delu vodotoka, na katerega vpliva izvajanje njegove vodne pravice, v skladu s predpisi, ki urejajo vode, ter na način in v obsegu, kot sta določena v vodnem dovoljenju ali koncesiji, ter naplavine, ki se odvzemajo zaradi urejanja voda v okviru:

− izvajanja javne službe vzdrževanja vodnih in priobalnih zemljišč,

− posebne rabe vodnega ali morskega dobra iz vodnih objektov in naprav, namenjenih zadrževanju naplavin, ali

− koncesije z območij, namenjenih odvzemanju naplavin.

(3) Ne glede na prvi odstavek tega člena se vodno povračilo ne plača za:

* 1. rabo vode iz vodnega vira za oskrbo s pitno vodo manj kot 50 prebivalcev, če letna količina iz vodnega vira odvzete vode ne presega 2.500 m³ in vodni vir ni vključen v sistem javne oskrbe s pitno vodo v skladu s predpisi, ki urejajo občinske gospodarske javne službe varstva okolja oskrbe s pitno vodo,
  2. rabo vode za namakanje kmetijskih zemljišč, če letna količina iz vodnega vira odvzete vode ne presega 5.000 m³,
  3. rabo vode za namakanje zemljišč, ki niso kmetijska zemljišča, če letna količina iz vodnega vira odvzete vode ne presega 50 m³,
  4. rabo vode za proizvodnjo električne energije v hidroelektrarni z instalirano močjo, manjšo od 10 MW, če letna potencialna energija vode, ki je določena z vodnim dovoljenjem, letno ne presega 10 MWh,
  5. rabo vode za pridobivanje toplote, če energija, ki je določena z vodnim dovoljenjem za odvzem toplote iz vode, ne presega 100 MWh,
  6. rabo vode za gojenje salmonidnih vrst rib in drugih sladkovodnih organizmov, pri katerih je prirast odvisen od pretočnosti, če razpoložljiva letna količina vode za odvzem iz vodnega vira, določena z vodnim dovoljenjem, ne presega 50.000 m³,
  7. rabo vode za gojenje ciprinidnih vrst rib in drugih sladkovodnih organizmov, pri katerih prirast ni odvisen od pretočnosti, če površina vodnega dobra, namenjenega gojenju rib ali drugih sladkovodnih organizmov, ne presega 10.000 m²,
  8. rabo vode za izvajanje športnega ribolova v komercialnih ribnikih, če površina vodnega dobra, namenjenega izvajanju športnega ribolova v komercialnem ribniku, določenega z vodnim dovoljenjem, ne presega 1.000 m², in
  9. drugo rabo vode, ki presega splošno rabo vode, če razpoložljiva letna količina vode za odvzem iz vodnega vira ne presega 150.000 m³ oziroma vodna površina ne presega 10.000 m².

10. člen

(merila za določitev višine vodnega povračila)

(1) Višina vodnega povračila se določi na podlagi letnega obsega rabe vode in naplavin, ki ga določa vodna pravica.

(2) Ne glede na prejšnji odstavek se višina vodnega povračila za rabo vode za proizvodnjo električne energije v hidroelektrarni z instalirano močjo, enako ali večjo od 10 MW, za rabo vodnega javnega dobra za izvajanje športnega ribolova v komercialnih ribnikih, za rabo vode oziroma vodnega ali morskega javnega dobra za gojenje sladkovodnih in morskih organizmov, za rabo vodnega ali morskega javnega dobra za obratovanje pristanišč in rabo vodnega javnega dobra za obratovanje vstopno-izstopnih mest v skladu s predpisi, ki urejajo plovbo po celinskih vodah, in za drugo rabo, ki presega splošno rabo, določi na podlagi največjega dovoljenega obsega rabe vode, določenega z vodno pravico.

(3) Če je obseg rabe vode odvisen od letne razpoložljivosti vodnega ali morskega dobra, se višina vodnega povračila iz prejšnjega odstavka zmanjša sorazmerno razmerju med letnim obsegom, ki je razpoložljiv za rabo vode, in letnim obsegom, ki ga določa vodna pravica.

11. člen

(osnova za obračun vodnega povračila)

Osnova za obračun vodnega povračila je:

1. količina iz vodnih virov odvzete vode, izražena v m³, če gre za rabo vode za oskrbo s pitno vodo, za proizvodnjo pijač, tehnološke namene, potrebe kopališč, naravnih zdravilišč in zasneževanje smučišč, za namakanje kmetijskih zemljišč, za namakanje zemljišč, ki niso kmetijska zemljišča, rabo vode, ki se odvzema iz objektov in naprav za javno oskrbo s pitno vodo, za proizvodnjo pijač, tehnološke namene, potrebe kopališč in naravnih zdravilišč ali namakanje površin, zasneževanje smučišč in drugo rabo, ter za drugo rabo vode, ki presega splošno rabo;

2. proizvedena električna energija, izražena v MWh, za rabo vode za proizvodnjo električne energije v hidroelektrarni z instalirano močjo, manjšo od 10 MW;

3. največja letna potencialna energija vode, določena z vodno pravico, izražena v MWh, za proizvodnjo električne energije v hidroelektrarni z instalirano močjo, enako ali večjo od 10 MW;

4. količina odvzete vode, izražena v m³, za rabo vode za pridobivanje toplote;

5. razpoložljiva letna količina vode za odvzem iz vodnega vira, izražena v m³, za rabo vode za vzrejo salmonidnih vrst rib in gojenje drugih sladkovodnih organizmov, pri katerih je prirast odvisen od pretočnosti;

6. površina vodnega dobra, namenjena gojenju rib ali drugih sladkovodnih organizmov, izražena v m², za rabo vode za vzrejo ciprinidnih vrst rib in gojenje drugih sladkovodnih organizmov, pri katerih prirast ni odvisen od pretočnosti;

7. površina morskega dobra, namenjena gojenju morskih organizmov, izražena v m², za rabo vode za školjčišča in gojišča morskih organizmov;

8. površina vodnega dobra, izražena v m², namenjena izvajanju športnega ribolova;

9. količina odvzetih naplavin, izražena v m³, za rabo vode za odvzem naplavin;

10. vodna površina, izražena v m², za rabo vode, ki obsega akvatorij, za rabo vode za obratovanje pristanišč, kopališč, vstopno-izstopnih mest;

11. vodna površina, izražena v m², za drugo rabo vode, ki obsega vodno površino in presega splošno rabo.

12. člen

(cena za osnovo vodnega povračila)

(1) Cena za osnovo vodnega povračila je določena v Prilogi 2, ki je sestavni del te uredbe.

(2) Cena za osnovo vodnega povračila se enkrat letno uskladi z rastjo cen življenjskih potrebščin za preteklih 12 mesecev po podatkih Statističnega urada Republike Slovenije. Popravek zaradi inflacije je določen kot povprečna letna stopnja inflacije v Republiki Sloveniji, izražena kot povprečje letnih indeksov cen življenjskih potrebščin za preteklih 12 mesecev, ki jih objavi Statistični urad Republike Slovenije. Stopnja inflacije se izrazi v faktorski obliki, njena vrednost pa je enaka ali večja od 1,000.

(3) Vlada Republike Slovenije vsako leto najpozneje do 31. decembra tekočega leta za naslednje leto določi usklajeno višino cene za osnovo vodnega povračila s sklepom, ki se objavi v Uradnem listu Republike Slovenije.

13. člen

(način obračunavanja vodnega povračila)

Na podlagi meril za določitev višine vodnega povračila iz 10. člena te uredbe se zavezancu za plačilo vodnega povračila vodno povračilo obračuna:

* 1. v višini zneska za celotno prostornino vode, ki jo je odvzel v koledarskem letu za rabo vode;
  2. za hidroelektrarne z instalirano močjo, manjšo od 10 MW: v višini zneska za proizvedeno električno energijo;
  3. za hidroelektrarne z instalirano močjo, enako ali večjo od 10 MW: v višini zneska za največjo letno potencialno energijo vode, določeno z vodno pravico;
  4. v višini zneska za energijo, ki jo je kot toploto iz vode odvzel v koledarskem letu za pridobivanje toplote, pri čemer se toplota:
  + v primeru vodnega dovoljenja izračuna po enačbi: E (energija v MWh/leto) = dejanska odvzeta količina (Qdej) v m³/leto x 0,004644 (ob predpostavki, da je ΔT = 4 °C),
  + v primeru koncesije izračuna po enačbi: E (energija v MWh/leto) = Q (Qdej v m³/leto) x Cv (Cv = 0,001161 MWh/m3) x ΔT (ΔT = temperatura vode na ustju vrtine: 12 °C);
  1. za gojenje salmonidnih vrst rib: v višini zneska za letno količino vode, ki je za vzrejo salmonidnih vrst rib določena na podlagi vodne pravice;
  2. za gojenje ciprinidnih vrst rib: v višini zneska za površino vodnega dobra, ki je za vzrejo ciprinidnih vrst rib določena na podlagi vodne pravice;
  3. za školjčišča in gojišča morskih organizmov: v višini zneska za površino morskega dobra, ki je za gojenje školjk ali morskih organizmov določen v vodnem dovoljenju;
  4. za rabo naplavin: v višini zneska za količino naplavin, ki jih je odvzel v koledarskem letu;
  5. v višini zneska za vodno površino v skladu z vodnim dovoljenjem.

**IV. ODMERA IN NAČIN PLAČEVANJA DOVOLNINE IN VODNEGA POVRAČILA**

14. člen

(odmera plačila dovolnine)

1. Direkcija Republike Slovenije za vode (v nadaljnjem besedilu: direkcija) odmeri dovolnino z odločbo.

(2) Odločba iz prejšnjega odstavka se izda do 30. novembra tekočega leta za preteklo leto.

(3) Ne glede na prejšnji odstavek se odločba iz prvega odstavka tega člena v primeru iz tretjega odstavka 3. člena te uredbe izda v 12 mesecih po dokončnosti vodnega dovoljenja, na podlagi katerega se odmeri dovolnina.

(4) Dovolnina se odmeri na podlagi podatkov iz vodne knjige, ki jo vodi ministrstvo, pristojno za vode.

(5) Zavezanec za plačilo dovolnine, ki med letom preneha rabiti vodo za oskrbo s pitno vodo oziroma preneha izvajati dejavnost, zaradi katere se plačuje dovolnina, mora direkcijo o tem obvestiti v 30 dneh po prenehanju rabe vode oziroma prenehanju opravljanja dejavnosti.

15. člen

(odmera plačila vodnega povračila)

(1) Direkcija odmeri vodno povračilo z odločbo.

(2) Odločba iz prejšnjega odstavka se izda do 30. novembra tekočega leta za preteklo leto.

(3) Zavezanec za plačilo vodnega povračila pri direkciji do 31. januarja tekočega leta vloži napoved za plačilo vodnega povračila (v nadaljnjem besedilu: napoved) za preteklo leto, če je osnova za obračunavanje vodnega povračila iz 11. člena te uredbe količina iz vodnih virov odvzete vode ali naplavin, izražena v m³, ali količina proizvedene električne energije, izražena v MWh, in sicer za:

1.    rabo vode za oskrbo s pitno vodo,

2.    rabo vode za tehnološke namene,

3.    rabo vode za dejavnosti kopališč,

4.    rabo vode za namakanje kmetijskih zemljišč ali drugih površin,

5.    rabo vode za zasneževanje smučišč in drugih površin,

6.    rabo vode za proizvodnjo pijač,

7.    drugo rabo mineralne, termalne ali termomineralne vode,

8.    rabo vode iz objektov in naprav za oskrbo s pitno vodo,

9.  rabo vode za odvzem naplavin,

10. rabo vode za pridobivanje toplote,

11. rabo vode za proizvodnjo električne energije v hidroelektrarni z instalirano močjo, manjšo od 10 MW, in

12. drugo rabo, ki presega splošno rabo.

(4) Zavezanec za plačilo vodnega povračila, ki med letom preneha rabiti vodo ali odvzemati naplavine oziroma preneha izvajati dejavnost, zaradi katere se plačuje vodno povračilo, mora pri direkciji vložiti napoved v 30 dneh po prenehanju rabe vode ali odvzema naplavin oziroma po prenehanju opravljanja dejavnosti.

16. člen

(način plačevanja dovolnine in vodnega povračila)

(1) Zavezanec za plačilo dovolnine in vodnega povračila plačuje dovolnino in vodno povračilo med letom v obliki mesečnih akontacij na podračuna javnofinančnih prihodkov v skladu s predpisom, ki ureja plačevanje in razporejanje obveznih dajatev in drugih javnofinančnih prihodkov.

(2) Ne glede na prejšnji odstavek dovolnine in vodnega povračila med letom ni treba plačevati v obliki mesečnih akontacij, če znesek mesečne akontacije ne presega 20 eurov.

(3) Morebitna razlika med z akontacijo vplačanim zneskom dovolnine in vodnega povračila in zneskom, odmerjenim z odločbo o odmeri dovolnine in vodnega povračila, se mora plačati na ustrezni podračun iz prvega odstavka tega člena ali vrniti zavezancu za plačilo dovolnine in vodnega povračila v 60 dneh po dokončnosti odločbe o odmeri dovolnine in vodnega povračila.

17. člen

(znesek mesečne akontacije)

(1) Višini mesečne akontacije za dovolnino in vodno povračilo se določita ločeno za posamezno dajatev.

(2) Višina mesečnih akontacij iz prejšnjega odstavka se izračuna kot zmnožek količine za posamezno osnovo, ugotovljen z zadnjo odločbo o odmeri dovolnine oziroma vodnega povračila, in faktorja za osnovo plačila dovolnine oziroma cene za osnovo vodnega povračila.

(3) Mesečna akontacija iz prvega odstavka tega člena se izračuna kot dvanajstina letnega zneska dovolnine oziroma vodnega povračila, ki je izračunan na podlagi zadnje odločbe o odmeri dovolnine oziroma vodnega povračila.

(4) Znesek mesečne akontacije iz prvega odstavka tega člena za zavezanca za plačilo dovolnine in vodnega povračila, ki mu dovolnina in vodno povračilo še nista bila odmerjena, znaša dvanajstino predvidenega zneska dovolnine oziroma vodnega povračila za tekoče leto, ki se izračuna na podlagi podatkov o rabi vode ali naplavin in faktorja za ustrezno osnovo dovolnine oziroma cene za osnovo vodnega povračila.

(5) Plačilo mesečne akontacije za vodno povračilo in dovolnino zapade v plačilo zadnji delovni dan v mesecu za tekoči mesec.

(6) Direkcija januarja tekočega leta pošlje zavezancem za plačilo akontacije za vodno povračilo in dovolnino obvestilo o znesku mesečnih akontacij.

18. člen

(znižanje ali zvišanje višine mesečne akontacije)

(1) Če namerava zavezanec za plačilo vodnega povračila oziroma dovolnine za oskrbo s pitno vodo v obdobju tekočega leta, daljšem od treh mesecev, rabiti vodo ali naplavine v količini, ki pomeni za vsaj 20 % manjšo ali večjo osnovo za odmero dovolnine in vodnega povračila, kot je osnova za izračun mesečnih akontacij iz prejšnjega člena, lahko pri direkciji vloži vlogo za znižanje ali zvišanje zneska mesečne akontacije za vodno povračilo in dovolnino.

(2) Vloga iz prejšnjega odstavka vsebuje ime in priimek oziroma firmo zavezanca za plačilo dovolnine ali vodnega povračila, številko vodne pravice, podatek o količini odvzete vode ali dovoljeni obseg rabe vode.

19. člen

(nepravilna napoved)

(1) Če direkcija ugotovi, da zavezanec za plačilo vodnega povračila v napovedi ni pravilno napovedal količin za plačilo vodnega povračila, da napovedi ni vložil v predpisanem roku ali je ni vložil, mu z odločbo naloži, da v 15 dneh po prejemu odločbe plača svojo obveznost iz naslova plačila vodnega povračila.

(2) Če zavezenec za plačilo vodnega povračila ne vloži napovedi, se pri izračunu vodnega povračila upošteva največja dovoljena količina rabe vode, kot izhaja iz podeljene vodne pravice.

**V. OBVEZNOSTI ZAVEZANCA ZA PLAČILO DOVOLNINE IN VODNEGA POVRAČILA**

20. člen

(hramba dokumentacije)

(1) Zavezanec za plačilo dovolnine hrani dokumentacijo, s katero se dokazujeta resničnost in pravilnost podatkov, poslanih za izračun plačila dovolnine, še najmanj pet let od dneva izdaje računa za plačilo akontacije.

(2) Zavezanec za plačilo vodnega povračila hrani dokumentacijo, s katero se dokazujeta resničnost in pravilnost podatkov iz vložene napovedi za plačilo vodnega povračila, še najmanj pet let od dneva pravnomočnosti odločbe o odmeri vodnega povračila.

**VI. NADZOR**

21. člen

(nadzor)

Nadzor nad izvajanjem te uredbe opravljajo inšpektorji, pristojni za vode.

**VII. KAZENSKE DOLOČBE**

22. člen

(prekrški)

1. Z globo od 4.000 eurov do 10.000 eurov se za prekršek kaznuje zavezanec za plačilo dovolnine in vodnega povračila, ki je pravna oseba ali samostojni podjetnik posameznik, če:
2. ne vloži napovedi za plačilo vodnega povračila v predpisanem roku v skladu s tretjim odstavkom 15. člena te uredbe;
3. ne hrani dokumentacije v skladu z 20. členom te uredbe;

(2) Z globo od 2.000 do 4.000 eurov se za prekršek iz prejšnjega odstavka kaznuje tudi odgovorna oseba pravne osebe, odgovorna oseba državnega organa ali organa samoupravne lokalne skupnosti ali odgovorna oseba samostojnega podjetnika posameznika, ki je zavezanec za plačilo dovolnine in vodnega povračila.

(3) Z globo od 400 eurov do 1.200 eurov se kaznuje posameznik, če stori prekršek iz prvega odstavka tega člena.

**VII. PREHODNA IN KONČNI DOLOČBI**

23. člen

(višina plačila v prehodnem obdobju)

(1) Dovolnina se v skladu s to uredbo začne plačevati 1. januarja 2026.

(2) Ne glede na 16. člen te uredbe se dovolnina za leto 2026 obračuna najpozneje do 30. novembra 2027 v enkratnem znesku ob izdaji odločbe o odmeri plačila za dovolnino in vodno povračilo za leto 2026.

(3) Akontacija za plačilo dovolnine se prvič zaračuna v letu 2027.

(4) Ne glede na 3. člen te uredbe znaša višina dovolnine:

– za leto 2026: 20 % dovolnine, izračunane na način iz 7. člena te uredbe,

– za leto 2027: 40 % dovolnine, izračunane na način iz 7. člena te uredbe,

– za leto 2028: 80 % dovolnine, izračunane na način iz 7. člena te uredbe,

– za leto 2029: 90 % dovolnine, izračunane na način iz 7. člena te uredbe.

(5) Dovolnina, ki se plača v enkratnem znesku za rabo vode iz tretjega odstavka 3. člena te uredbe, se zaračunava za vodna dovoljenja, izdana po 31. decembru 2025.

(6) Direkcija imetnikom vodnih dovoljenj, izdanih do uveljavitve te uredbe, do 30. novembra 2025 pošlje informativni izračun za plačilo dovolnine.

24. člen

(višina cene za osnovo vodnega povračila za leto 2026)

Cena za osnovo vodnega povračila za leto 2026 se prvič uskladi v skladu z 12. členom te uredbe.

25. člen

(prenehanje veljavnosti in podaljšanje uporabe)

Z dnem uveljavitve te uredbe preneha veljati Uredba o vodnih povračilih (Uradni list RS, št. 103/02, 122/07 in 3/21), uporablja pa se do začetka uporabe te uredbe.

26. člen

(začetek veljavnosti in uporabe)

Ta uredba začne veljati petnajsti dan po objavi v Uradnem listu Republike Slovenije, uporabljati pa se začne 1. januarja 2026.

Št. 007-49/2025-1

Ljubljana, dne

EVA 2025-2560-0009

Vlada Republike Slovenije

dr. Robert Golob,

predsednik

**Priloga 1: Podrobnejši izračun faktorja N**

Enačba za izračun faktorja **N** je:

**N = b** x **T** x **M**,

pri čemer so **b** kategorija vrednosti vodne pravice, **T** časovni faktor trajanja vodne pravice in **M** faktor pretvorbe v monetarno enoto in je izražen v EUR/enoto.

Vrednosti faktorja **b** za posamezne vrste rabe, ki upošteva, ali je naravno vodno dobro nepovratno odvzeto in redkost vrste naravne vodne dobrine, so navedene v naslednji tabeli.

|  |  |  |
| --- | --- | --- |
| **b: Vrednost vodne pravice** | |  |
| 1 | povratni odvzem površinske ali podzemne vode (klas. št. rabe: 2.1.2., 7.1.1., 8.1.1., 8.1.2., 8.1.3., 8.1.4., 11.1.1., 11.1.2., 11.2.1., 15.1.1., 15.2.1., 15.4.1.1., 15.4.1.2., 15.5.1.1., 15.5.1.3.) | **0,5** |
| 2 | povratni odvzem termalne/mineralne vode, odvzem naplavin (klas. št. rabe: 14.1.1., 14.1.2., 14.1.3) | **1,1** |
| 3 | delno povratni odvzem površinske ali podzemne vode (klas. št. rabe: 2.2.1.) | **0,8** |
| 4 | delno povratni odvzem termalne/mineralne vode, raba vodnih zemljišč (morje in celinske vode), nepovratni odvzem površinske ali podzemne vode (klas. št. rabe: 1.1.1., 1.2.1., 2.1.1., 3.1.1., 3.2.1., 3.3.1., 4.1.1., 5.1.1., 5.1.2., 5.1.4., 5.2.1., 5.2.2., 6.1.1., 7.1.2., 8.2.1., 8.2.2., 8.2.3., 9.1.1., 9.1.2., 9.1.3., 9.1.4., 9.1.5., 9.1.6., 9.2.1., 9.2.2., 10.1.1., 10.2.1., 12.1.1., 12.2.1., 15.1.2., 15.3.1., 15.3.2., 15.5.1.2.) | **1,4** |
| 5 | nepovratni odvzem termalne/mineralne vode (klas. št. rabe: 12.1.2., 13.1.1., 13.2.2.) | **2** |

Vrednost časovnega faktorja **T** se določi v deležu trajanja vodnega dovoljenja do trajanja koncesije. Ker se vsa vodna dovoljenja podeljujejo v trajanju 30 let in ker se koncesije podeljujejo v trajanju 50 let, je faktor **T** za izračun plačila za vodna dovoljenja, to je dovolnine, enak **T = 30/50 = 0,6**.

Vrednosti faktorja pretvorbe v monetarno enoto **M** so določene na podlagi umerjanja s plačili koncesnin, sedanjih in preteklih, pred prekvalifikacijo iz koncesije v vodno dovoljenje (ribogojstvo in proizvodnja elektrike iz malih hidroelektrarn) z upoštevanjem revalorizacije zaradi inflacije. Vrednosti faktorja **M** za posamezne vrste rabe so navedene v naslednji tabeli.

|  |  |  |  |
| --- | --- | --- | --- |
| **M: Faktor pretvorbe v monetarno enoto (v EUR/enoto)** | | **Merska enota** | **EUR/ enoto** |
| 1 | Povratni odvzem (klas. št. rabe: 2.1.2., 7.1.1., 8.1.1., 8.1.3., 15.1.1., 15.4.1.1., 15.5.1.1.) | m3 | **0,0020** |
| 2 | Nepovratni odvzem (klas. št. rabe: 2.2.1., 3.1.1., 3.2.1., 5.1.1., 5.1.2., 5.1.4., 5.2.1., 5.2.2., 10.1.1., 10.2.1., 11.1.2.) | m3 | **0,1853** |
| 3 | Nepovratni odvzem - proizvodnja pijač (klas. št. rabe: 12.2.1.) | m3 | **4,4104** |
| 4 | Raba gravitacijskega potenciala (klas. št. rabe: 11.1.1., 11.2.1., 15.5.1.3.) | MWh | **7,2855** |
| 5 | Odvzem toplote (klas. št. rabe: 11.2.1.) | MWh | **0,4924** |
| 6 | Raba vodnih zemljišč (klas. št. rabe: 3.3.1., 6.1.1., 7.1.2., 8.1.2., 8.1.4., 8.2.1., 8.2.2., 8.2.3., 9.1.1., 9.1.2., 9.1.3., 9.1.4., 9.1.5, 9.1.6., 9.2.1., 9.2.2., 15.1.2., 15.2.1. , 15.3.1., 15.3.2., 15.4.1.2., 15.5.1.2.) | m2 | **1,3261** |
| 7 | Naplavine (klas. št. rabe: 14.1.1., 14.1.2., 14.1.3) | m3 | **0,6810** |

Naslednja tabela prikazuje kriterije, ki jih je treba v skladu z zakonom, ki ureja vode, upoštevati pri določitvi plačila za vodno pravico, in v katerih faktorjih v podani enačbi za izračun višine dovolnine so upoštevani.

|  |  |
| --- | --- |
| Kriteriji iz drugega odstavka 123. člena ZV-1 | Faktorji enačbe |
| 1. razpoložljivost vode | **b** |
| 1. namen, vrsta in obseg posebne rabe voda | **a** |
| 1. višina sredstev za gradnjo potrebnih vodnih objektov in naprav | **M, a** |
| 1. ekonomske ugodnosti, ki jih bo imetnik vodne pravice dosegel s posebno rabo voda | **M, a, i** |
| 1. čas trajanja posebne rabe voda | **T** |

Priloga 2: Cena za osnove vodnih povračil za rabo vode in naplavin

|  |  |  |  |  |
| --- | --- | --- | --- | --- |
| klasifi-kacij-  ska  kategorija | klasifi-kacij-  ska  podkategorija | klasifika- cijska  številka | opis posebne rabe vode | cena v eurih / merska enota, s katero se izrazi obseg posebne rabe vode in rabe naplavin |
| 1. |  | | raba vode za oskrbo s pitno vodo |  |
| 1.1. |  | raba vode za lastno oskrbo s pitno vodo |  |
| 1.1.1. | raba vode za lastno oskrbo s pitno vodo, če ni opredeljeno drugače | 0,0681  eura/m3 |
| 1.1.2. | raba vode za lastno oskrbo s pitno vodo, ki se izvaja na podlagi evidentiranja skladno s predpisom o evidentirani posebni rabi vode (1) | / |
| 1.2. |  | raba vode za oskrbo s pitno vodo, ki se izvaja kot gospodarska javna služba |  |
| 1.2.1. | raba vode za oskrbo s pitno vodo, ki se izvaja kot gospodarska javna služba | 0,0681  eura/m3 |
| 2. |  |  | raba vode za tehnološke namene |  |
| 2.1. |  | raba vode iz vodnega vira za tehnološke namene |  |
| 2.1.1. | raba vode iz vodnega vira za tehnološke namene, če ni opredeljeno drugače | 0,0982  eura/m3 |
| 2.1.2. | raba vode iz vodnega vira za potrebe hlajenja v procesu proizvodnje električne energije v termoelektrarnah ali jedrskih elektrarnah | 0,00788  eura/m3 |
| 2.2. |  | raba vode iz objektov in naprav za oskrbo s pitno vodo za tehnološke namene |  |
| 2.2.1. | raba vode iz objektov in naprav za oskrbo s pitno vodo za tehnološke namene | 0,1077 eura/m3 |
| 3. |  |  | raba vode za potrebe dejavnosti kopališč |  |
| 3.1. |  | raba vode iz vodnega vira za potrebe dejavnosti bazenskih kopališč |  |
| 3.1.1. | raba vode iz vodnega vira za potrebe dejavnosti bazenskih kopališč, če ni opredeljeno drugače | 0,0982  eura/m3 |
| 3.1.2. | raba vode iz vodnega vira za potrebe dejavnosti bazenskih kopališč, če se rabi termalna, mineralna ali termomineralna voda | 0,0982  eura/m3 |
| 3.2. |  | raba vode iz objektov in naprav za oskrbo s pitno vodo za potrebe dejavnosti bazenskih kopališč |  |
| 3.2.1. | raba vode iz objektov in naprav za oskrbo s pitno vodo za potrebe dejavnosti bazenskih kopališč | 0,1077  eura/m3 |
| 3.3. |  | raba vodnega ali morskega javnega dobra za potrebe dejavnosti naravnih kopališč |  |
| 3.3.1. | raba vodnega ali morskega javnega dobra za potrebe dejavnosti naravnih kopališč | 1,0248  eura/m2 |
| 4. |  |  | raba vode za pridobivanje toplote (2) ali ogrevanje (3) |  |
| 4.1. |  | raba vode za pridobivanje toplote |  |
| 4.1.1. | raba vode za pridobivanje toplote, če ni opredeljeno drugače (4) | 1,0401 eura/MWh |
|  | 4.1.2. | raba vode za pridobivanje toplote, ki se izvaja na podlagi evidentiranja skladno s predpisom o evidentirani posebni rabi vode (1) | / |
| 4.2. |  | raba vode za ogrevanje, če se rabi termalna, mineralna ali termomineralna voda |  |
| 4.2.1. | raba vode iz vodnega vira za ogrevanje, če se rabi termalna, mineralna ali termomineralna voda (5) | 1,0401  eura/MWh |
| 5. |  |  | raba vode za namakanje kmetijskih zemljišč ali drugih površin |  |
| 5.1. |  | raba vode iz vodnega vira za namakanje kmetijskih zemljišč ali drugih površin |  |
| 5.1.1. | raba vode iz vodnega vira za namakanje kmetijskih zemljišč | 0,00163  eura/m3 |
| 5.1.2. | raba vode iz vodnega vira za namakanje površin, ki niso kmetijska zemljišča | 0,0981  eura/m3 |
| 5.1.3. | raba vode iz vodnega vira za zalivanje vrta, ki se izvaja na podlagi evidentiranja skladno s predpisom o evidentirani posebni rab vode (1) | / |
| 5.1.4. | raba vode iz vodnega vira za zalivanje oziroma namakanje (6) | 0,0981  eura/m3 |
| 5.2. |  | raba vode iz objektov in naprav za oskrbo s pitno vodo za namakanje kmetijskih zemljišč ali drugih površin |  |
| 5.2.1. | raba vode iz objektov in naprav za oskrbo s pitno vodo za namakanje kmetijskih zemljišč | 0,0681  eura/m3 |
| 5.2.2. | raba vode iz objektov in naprav za oskrbo s pitno vodo za namakanje površin, ki niso kmetijska zemljišča | 0,1166  eura/m3 |
| 6. |  |  | raba vodnega javnega dobra za izvajanje športnega ribolova v komercialnih ribnikih |  |
| 6.1. |  | raba vodnega javnega dobra za izvajanje športnega ribolova v komercialnih ribnikih |  |
| 6.1.1. | raba vodnega javnega dobra za izvajanje športnega ribolova v komercialnih ribnikih | 0,0208  eura/m2 |
| 7. |  |  | raba vode oziroma vodnega javnega dobra za pogon vodnega mlina, žage ali podobne naprave |  |
| 7.1. |  | raba vode oziroma vodnega javnega dobra za pogon vodnega mlina, žage ali podobne naprave |  |
| 7.1.1. | raba vode za pogon vodnega mlina, žage ali podobne naprave, ki ni plavajoča naprava | 0,2080 eura/MWh |
| 7.1.2. | raba vodnega javnega dobra za pogon vodnega mlina, žage ali podobne naprave, ki je plavajoča naprava | 0,43  eura/m2 |
| 8. |  |  | raba vode oziroma vodnega ali morskega javnega dobra za gojenje sladkovodnih in morskih organizmov |  |
| 8.1. |  | raba vode oziroma vodnega javnega dobra za gojenje sladkovodnih organizmov |  |
| 8.1.1. | raba vode za gojenje salmonidnih vrst rib | 0,000039  eura/m3 |
| 8.1.2. | raba vodnega javnega dobra za gojenje ciprinidnih vrst rib | 0,001038  eura/m2 |
| 8.1.3. | raba vode za gojenje drugih sladkovodnih organizmov, pri katerih je prirast odvisen od pretočnosti | 0,000039  eura/m3 |
| 8.1.4. | raba vodnega javnega dobra za gojenje drugih sladkovodnih organizmov, pri katerih prirast ni odvisen od pretočnosti | 0,001038  eura/m2 |
| 8.2. |  | raba morskega javnega dobra za gojenje morskih organizmov |  |
| 8.2.1. | raba morskega javnega dobra za gojenje morskih rib | 0,00532  eura/m2 |
| 8.2.2. | raba morskega javnega dobra za gojenje morskih školjk | 0,00532  eura/m2 |
| 8.2.3. | raba morskega javnega dobra za gojenje drugih morskih organizmov | 0,00532  eura/m2 |
| 9. |  |  | raba vodnega ali morskega javnega dobra za obratovanje pristanišč in raba vodnega javnega dobra za obratovanje vstopno-izstopnih mest po predpisih o plovbi po celinskih vodah |  |
| 9.1. |  | raba morskega javnega dobra za obratovanje pristanišč |  |
| 9.1.1. | raba morskega javnega dobra za obratovanje pristanišča za javni promet | 0,265  eura/m2 |
| 9.1.2. | raba morskega javnega dobra za obratovanje športnega pristanišča | 0,368  eura/m2 |
| 9.1.3. | raba morskega javnega dobra za obratovanje turističnega pristanišča (marine) | 0,368  eura/m2 |
| 9.1.4. | raba morskega javnega dobra za obratovanje krajevnega pristanišča | 0,368  eura/m2 |
| 9.1.5. | raba morskega javnega dobra za obratovanje vojaškega pristanišča | 0,368  eura/m2 |
| 9.1.6. | raba morskega javnega dobra za obratovanje drugega pristanišča | 0,368  eura/m2 |
| 9.2. |  | raba vodnega javnega dobra za obratovanje pristanišč in vstopno-izstopnih mest na celinskih vodah |  |
| 9.2.1. | raba vodnega javnega dobra za obratovanje pristanišč na celinskih vodah | 0,368  eura/m2 |
| 9.2.2. | raba vodnega javnega dobra za obratovanje vstopno-izstopnih mest po predpisih o plovbi po celinskih vodah | 0,368  eura/m2 |
| 10. |  |  | raba vode za zasneževanje smučišč in drugih površin |  |
| 10.1. |  | raba vode iz vodnega vira za zasneževanje smučišč in drugih površin |  |
| 10.1.1. | raba vode iz vodnega vira za zasneževanje smučišč in drugih površin | 0,0711  eura/m3 |
| 10.2. |  | raba vode iz objektov in naprav za oskrbo s pitno vodo za zasneževanje smučišč in drugih površin |  |
| 10.2.1. | raba vode iz objektov in naprav za oskrbo s pitno vodo za zasneževanje smučišč in drugih površin | 0,0711  eura/m3 |
| 11. |  |  | raba vode za proizvodnjo električne energije |  |
| 11.1. |  | raba vode za proizvodnjo električne energije v hidroelektrarni z instalirano močjo, manjšo od 10 MW |  |
| 11.1.1. | raba vode iz vodnega vira za proizvodnjo električne energije v hidroelektrarni z instalirano močjo, manjšo od 10 MW | 0,2521  eura/MWh |
| 11.1.2. | raba vode iz objektov in naprav za oskrbo s pitno vodo za proizvodnjo električne energije v hidroelektrarni z instalirano močjo, manjšo od 10 MW | 0,2521  eura/MWh |
| 11.2. |  | raba vode za proizvodnjo električne energije v hidroelektrarni z instalirano močjo, enako ali večjo od 10 MW |  |
| 11.2.1. | raba vode za proizvodnjo električne energije v hidroelektrarni z instalirano močjo, enako ali večjo od 10 MW | 1,9357  eura/MWh |
| 12. |  |  | raba vode za proizvodnjo pijač (7) |  |
| 12.1. |  | raba vode iz vodnega vira za proizvodnjo pijač |  |
| 12.1.1. | raba vode iz vodnega vira za proizvodnjo pijač, če se ne rabi mineralna, termalna ali termomineralna voda | 0,0982  eura/m3 |
| 12.1.2. | raba vode iz vodnega vira za proizvodnjo pijač, če se rabi mineralna, termalna ali termomineralna voda | 0,0982  eura/m3 |
| 12.2. |  | raba vode iz objektov in naprav za oskrbo s pitno vodo za proizvodnjo pijač |  |
| 12.2.1. | raba vode iz objektov in naprav za oskrbo s pitno vodo za proizvodnjo pijač | 0,1077  eura/m3 |
| 13. |  |  | druga raba mineralne, termalne ali termomineralne vode |  |
| 13.1. |  | kombinirana raba mineralne, termalne ali termomineralne vode |  |
| 13.1.1. | raba mineralne, termalne ali termomineralne vode za več namenov brez razmejitve količin | 0,0982  eura/m3 |
| 13.2. |  | raba mineralne, termalne ali termomineralne vode, ki ni opredeljena drugje |  |
| 13.2.2. | raba mineralne, termalne ali termomineralne vode, ki ni opredeljena drugje | 0,0982  eura/m3 |
| 14. |  |  | odvzem naplavin |  |
| 14.1. |  | odvzem naplavin |  |
| 14.1.1. | odvzem proda | 3,31  eura/m3 |
| 14.1.2. | odvzem mivke | 14,84  eura/m3 |
| 14.1.3. | odvzem proda in mivke brez razmejitve količin | 14,84  eura/m3 |
| 15. |  |  | druga raba vode, ki presega splošno rabo |  |
| 15.1. |  | raba vodnega ali morskega javnega dobra za izvajanje športnih aktivnosti, za katere je potreben poseg v prostor |  |
| 15.1.1. | raba vodnega javnega dobra za izvajanje športnih aktivnosti na tekočih vodah (npr. steze za kajak in kanu na divjih vodah) | 0,000039  eura/m3 |
| 15.1.2. | raba vodnega ali morskega javnega dobra za izvajanje športnih aktivnosti na stoječih vodah (npr. deskanje na vodi s pomočjo žičnice) | 0,0427  eura/m2 |
| 15.4. |  | raba vode za vzpostavitev, obratovanje in vzdrževanje umetnega vodnega biotopa |  |
| 15.4.1. | raba vode za vzpostavitev, obratovanje in vzdrževanje umetnega vodnega biotopa (npr. ribnik, akvarij) (8) | 0,0000193  eura/m3  0,000519  eura/m2 |
| 15.5. |  | druga raba vode oziroma vodnega ali morskega javnega dobra, ki presega splošno rabo |  |
|  |  | 15.5.1. | druga raba vode oziroma vodnega ali morskega javnega dobra, ki presega splošno rabo (8) | 0,0000193  eura/m3  0,000519  eura/m2  0,43  eura/MWh |
| Opombe:  (1) Vodno povračilo se ne obračunava.  (2) Raba vode za pridobivanje toplote je posebna raba vode, kot jo opredeljuje zakon, ki ureja vode.  (3) Ogrevanje je posebna raba vode, pri kateri se toplota za kateri koli namen pridobiva iz termalne oziroma termomineralne vode.  (4) Za izračun energije, ki je razpoložljiva za odvzem toplote iz vode, izražene v MWh na leto, se uporabi naslednja formula:  E = Q \* CV \* ΔT  Pri čemer je:  Q … dovoljena količina rabe vode iz vodne pravice v m3 na leto,  CV … znaša 0,001161 MWh/m3 za 1 ˚C,  ∆T … znaša 4 ˚C.  (5) Za izračun energije, ki je razpoložljiva za odvzem toplote iz vode, izražene v MWh na leto, se uporabi naslednja formula:  E = Q \* CV \* ΔT  Pri čemer je:  Q … dovoljena količina rabe vode iz vodne pravice v m3 na leto  CV … znaša 0,001161 MWh/m3 za 1 ˚C  ΔT … je temperaturna razlika, ki jo zavezanec lahko izkorišča za rabo in predstavlja razliko med temperaturo vode na ustju in izhodiščno temperaturo, ki je 12 ˚C.  (6) Ta klasifikacijska številka je pripisana veljavnim vodnim pravicam za posebno rabo vode za zalivanje oziroma namakanje, pri katerih vrsta zalivanih oziroma namakanih površin v vodnem dovoljenju ni opredeljena.  (7) Raba vode za proizvodnjo pijač vključuje tudi rabo vode, ki je potrebna za fermentacijo surovin za proizvodnjo pijač.  (8) Obseg vodne pravice se izrazi v merski enoti, ki je glede na način in posebnosti posebne rabe vode reprezentativna. | | | | |

I. UVOD

1. Pravna podlaga za izdajo

Uredba je pripravljena na podlagi četrtega odstavka 123. člena in petega odstavka 124. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 35/23 – odl. US in 78/23 – ZUNPEOVE). S predlogom uredbe se uresničuje izvajanje 123. člena in posodablja izvajanje 124. člena ZV -1, spodbuja gospodarno rabo vode, zagotavlja plačilo prispevka zaradi obremenjevanja voda kot okoljske dajatve, odpravlja neupravičeno boljši konkurenčni položaj subjektom, ki za rabo vode za proizvodnjo pijač ne plačujejo plačila za vodno pravico v primerjavi s subjekti, ki plačujejo plačilo za koncesijo na podlagi pridobljene koncesije za rabo vode za proizvodnjo pijač, ter se izpolnjujejo zahteve Direktive Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (UL L št. 327 z dne 22. 12. 2000, str. 1).

Z dnem uveljavitve te uredbe preneha veljati Uredba o vodnih povračilih (Uradni list RS, št. 103/02, 122/07 in 3/21), ki jo nadomesti ta uredba.

1. Rok za izdajo uredbe, določen z zakonom

Rok za izdajo Uredbe o podrobnejših merilih plačila za vodno pravico, ko je vodna pravica pridobljena na podlagi vodnega dovoljenja, in načinu določanja višine vodnega povračila v zakonu ni določen.

1. Splošna obrazložitev predloga uredbe, če je potrebna

Zakon o vodah določa, da je treba za posebno rabo vodnega javnega dobra, to je za rabo voda in naplavin, plačati. Določeni sta dve vrsti plačil. Prvo je plačilo za pravico rabe in rezervacijo vodnega javnega dobra. Vodna pravica je dveh vrst, prva je koncesija, druga pa vodno dovoljenje. Koncesija se podeli za pomembnejše rabe vode, kot je proizvodnja elektrike iz velikih hidroelektrarn, raba termalnih ali mineralnih voda ali odvzem naplavin. Plačilo za koncesijo se imenuje koncesnina, plačilo za vodno dovoljenje pa dovolnina.

Drugo plačilo pa je plačilo zaradi povrnitve stroškov obremenjevanja vodnega okolja, ki ga povzroča raba. Obremenjevanje je posledica predvsem odvzema vode iz vodnega okolja in posledično zmanjšanja količin vodnega javnega dobra, zaradi spremembe vodnega režima in zaradi morebitnih izpustov med izvajanjem rabe. Plačilo zaradi obremenjevanja voda se imenuje vodno povračilo.

Plačevanje koncesnine je urejeno in se izvaja z lastnimi predpisi, posameznimi uredbami in zakoni. Plačilo dovolnine od sprejetja Zakona o vodah leta 2002 še ni urejeno in se ne izvaja. Ureditev plačila dovolnine je predmet te uredbe.

Imetniki vodnih pravic, ki so vodno pravico za posebno rabo vode pridobili na podlagi vodnega dovoljenja, trenutno ne plačujejo plačila za vodno pravico, čeprav je v tretjem odstavku 123. člena ZV-1 določeno, da obveznost plačila za vodno pravico nastopi z dnem začetka izvajanja vodne pravice, njen imetnik pa ga mora plačati na način in v roku, ki ga določi organ, ki jo je podelil. S predlogom uredbe se plačilo dovolnine končno uvaja, pri čemer se upoštevajo kriteriji razpoložljivosti vode, namen, vrsta in obseg posebne rabe voda, višina sredstev za gradnjo potrebnih vodnih objektov in naprav, gospodarske ugodnosti, ki jih bo imetnik vodne pravice dosegel s posebno rabo voda, in čas trajanja posebne rabe voda. Temeljna načela, ki so ali bodo upoštevana pri pripravi ali izvajanju vseh aktivnosti, so načelo uporabnik plača, načelo onesnaževalec plača in načelo enakopravne obravnave subjektov. Zaradi optimizacije postopkov je treba pozornost nameniti tudi zmanjšanju administrativnih bremen organa, ki izvaja upravne naloge na tem področju.

Pri določitvi plačila dovolnine ministrstvo meni, da je višino dovolnine najbolj optimalno določiti z umerjanjem višine faktorjev za posamezne vrste vode na podlagi pridobljenih finančnih sredstev iz naslova koncesnin. Višina osnove za vodna povračila pa je določena na podlagi izhodišča, da nobena kategorija posameznih rab vode iz objektov in naprav za oskrbo s pitno vodo ne sme biti vrednotena nižje od kategorije oskrbe s pitno vodo (lastna oskrba s pitno vodo in oskrba s pitno vodo, ki se izvaja kot gospodarska javna služba).

Uredba med drugim podrobneje določa faktorje in njihove vrednosti ter enačbo za določitev osnove za izračun višine plačila dovolnine za različne vrste rab vode. Ker se stanje in razpoložljivost voda ter družbenogospodarske razmere sčasoma spreminjajo, se vrednosti faktorjev lahko spremenijo. Višina plačila dovolnine je zmnožek dovoljene količine vodne naravne dobrine v vodni pravici (Q), kategorije vzdržnosti plačila vodne pravice, s katero se upoštevata socialna pravičnost in odgovornost (a), kategorije načina izvajanja vodne pravice (N) in popravka zaradi inflacije (i). Kategorija vzdržnosti plačila (a) je razdeljena v osem skupin glede na področja, na katerih se vodna dobrina rabi (vodooskrba, prehranska varnost, gospodarstvo …) in je ovrednotena glede na pomembnost področja v državnih prioritetah. Faktor (a) tako ni določen fiksno, temveč vladi omogoča, da ga letno določa in s tem prilagaja dejanskim razmeram v družbi, kar ji omogoča večjo prožnost in s tem odpornost proti nepredvidljivim dogodkom in okoliščinam. Vrednost faktorja (a) je med 0,01 in 1. Popravek za inflacijo (i), ki je po vrednosti enak ali večji od 1,000, se bo letno spreminjal, faktor N pa temelji na strokovnih podlagah in vladi ne omogoča prožnosti določanja.

Višina dovolnine se praviloma izračunava glede na količino vodnega dobra, ki jo imetnik vodne pravice rezervira v vodnem dovoljenju. Z uvedbo plačila dovolnine bodo imetniki vodnih dovoljenj pozornejši na količino, ki jo dejansko potrebujejo, in ne bodo rezervirali neracionalno velikih količin vode, kar je trenutna praksa. S tem predlog uredbe spodbuja gospodarno ravnanje z vodnimi viri. Izjema od tega pravila je oskrba prebivalstva s pitno vodo, za kar se bo dovolnina obračunavala glede na dejansko porabljeno količino, saj je treba za zagotavljanje varnosti oskrbe s pitno vodo zagotoviti rezervirano količino vode v večjem obsegu, zato bi bilo nevzdržno, če bi se dovolnina za oskrbo s pitno vodo obračunavala na podlagi dovoljene količine. S tem se v skladu s 70.a členom Ustave RS zagotavlja dostopnost pitne vode in jasno sporoča, da je oskrba prebivalstva s pitno vodo najvišja prioriteta države.

Predlog uredbe tudi posodablja ureditev vodnega povračila. Vodno povračilo je trenutno urejeno v Uredbi o vodnih povračilih, z novo uredbo pa se uvaja nekaj novosti pri njegovem obračunavanju. Predlog predvideva, da se višina plačila vodnega povračila letno usklajuje z inflacijo, saj se ta do zdaj ni upoštevala, vse preostale vrednosti pa ostanejo enake kot v Sklepu o določitvi cene za osnove vodnih povračil za rabo vode, naplavin in vodnih zemljišč za leto 2025. Podobno kot pri plačilu dovolnine se tudi pri izračunu višine vodnega povračila upošteva oskrba prebivalstva s pitno vodo kot glavna prednostna naloga in se s tem, da vodno povračilo za nobeno drugo rabo vode iz vodovoda ne sme biti nižje kot za oskrbo s pitno vodo, omogoča dostopnost pitne vode vsem prebivalcem. Osnova za izračun plačila vodnega povračila za različne rabe se z uredbo spreminja samo zaradi upoštevanja inflacije in izenačitve osnov za rabe, ki rabijo vodo iz sistemov za oskrbo s pitno vodo z osnovo za izračun plačila za rabo vode za oskrbo s pitno vodo. Osnove za plačilo vodnega povračila trenutno temeljijo na približni oceni stroškov obremenjevanja voda zaradi rabe voda in družbenem soglasju. Za določitev vodnega povračila v prihodnje se načrtuje enako kot za izračun višine dovolnine vzpostavitev enačbe s faktorji in njihovimi vrednostmi. Izhodiščne strokovne podlage, ki obravnavajo te faktorje, so že pripravljene.

Višina plačila dovolnine in vodnega povračila se bo odmerila z odločbo Direkcije RS za vode do 30. novembra tekočega leta za preteklo leto, zavezanec pa bo dovolnino in vodno povračilo plačeval med letom v obliki mesečnih akontacij. Uredba določa tudi izjeme, ko se dovolnina izplača v enkratnem znesku ob izdaji vodnega dovoljenja, saj bi v primeru letnega obračunavanja dovolnine administrativni stroški Direkcije RS za vode presegli znesek pobrane dajatve. Akontacija za plačilo dovolnine se bo prvič zaračunala v letu 2027 in bo znašala 60 % za leto 2026, nato pa se bo postopno uvajala do leta 2030, ko se bo zaračunala v polni višini. S tem se zavezancem, ki bodo dovolnino dojemali kot novo dajatev, omogoči prilagoditveno obdobje. Da se zavezancem čim bolj olajša prehod na plačilo dovolnine, bodo do 30. novembra 2025 prejeli informativni izračun plačila za dovolnino.

S predlogom uredbe se torej uresničuje izvajanje 123. člena in posodablja izvajanje 124. člena ZV-1, spodbuja gospodarna raba vode, zagotavlja plačilo prispevka zaradi obremenjevanja voda kot okoljske dajatve, odpravlja neupravičeno boljši konkurenčni položaj subjektov, ki za rabo vode za proizvodnjo pijač ne plačujejo plačila za vodno pravico v primerjavi s subjekti, ki plačujejo plačilo za koncesijo na podlagi pridobljene koncesije za rabo vode za proizvodnjo pijač, ter se izpolnjujejo zahteve iz Direktive Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (UL L št. 327 z dne 22.12.2000, str. 1).

1. Predstavitev presoje posledic za posamezna področja, če te niso mogle biti celovito predstavljene v predlogu zakona

Posledice za posamezna področja so bile celovito navedene v predlogu Zakona o vodah leta 2002.

II. VSEBINSKA OBRAZLOŽITEV PREDLAGANIH REŠITEV

**K 1. členu**

1. člen opredeljuje vsebino uredbe.

**K 2. členu**

V 2. členu so podrobneje pojasnjeni pojmi, ki se uporabljajo v uredbi. Izrazi, ki so uporabljeni v tej uredbi in pomen katerih ni določen v tem členu, imajo pomen v skladu s predpisi, ki urejajo vode.

Definicija vodnega povračila v drugi točki drugega člena odstopa od opredelitve v 123. in 124. členu ZV-1. V zakonu je v tem delu neskladnost s 35. točko 7. člena. Neskladje bo odpravljeno v noveli ZV-1.

**K 3. členu**

3. člen natančneje opredeljuje plačevanje dovolnine. V drugem odstavku so določene izjeme, za katere zaradi javne koristi plačilo dovolnine ni potrebno. Tretji odstavek določa primere, v katerih zavezenec, ki ima vodno dovoljenje, plača dovolnino zgolj v enkratnem znesku, saj bi v primeru letnega obračunavanja dovolnine administrativni stroški Direkcije RS za vode presegli znesek pobrane dajatve. To bi bilo v nasprotju z načelom gospodarnosti.

**K 4. členu**

V 4. členu uredbe je opredeljen zavezanec za plačilo dovolnine.

**K 5. členu**

S 5. členom se določa, da je osnovno merilo za določitev višine dovolnine v vodnem dovoljenju opredeljena dovoljena količina vodnega dobra. Drugi odstavek določa izjemo za oskrbo s pitno vodo, saj se za to kategorijo rabe kot osnova upošteva dejansko odvzeta količina vode. Zaradi zagotavljanja varnosti oskrbe s pitno vodo je treba zagotoviti rezervirano količino vode v večjem obsegu, zato bi bilo nevzdržno, če bi se vodna pravica za oskrbo s pitno vodo obračunavala na podlagi dovoljene količine. Tretji odstavek določa sorazmerno zmanjšanje plačila dovolnine, če se vodna pravica iz objektivnih razlogov ne more ali ne sme izvajati v celoti. Izvajanje vodne pravice je lahko namreč omejeno s predpisi, kot na primer trajanje kopalne sezone (Pravilnik o podrobnejših kriterijih za ugotavljanje kopalnih voda) ali polno izvajanje vodne pravice onemogočajo razni posegi države (gradnja vodne infrastrukture itd.). V četrtem odstavku je določeno, da imetnik vodne pravice ne plačuje dovolnine v polnem znesku, dokler ne začne rabiti vode, saj v tem času ni imel od rabe dobrine še nobene koristi, zato tudi ni zavezan plačevati celotnega zneska dovolnine, vendar to obdobje ne sme biti daljše od dveh let od dokončnosti vodnega dovoljenja.

**K 6. členu**

S 6. členom se podrobneje določajo osnove za obračunavanje plačila za vodno pravico glede na kategorije posebne rabe vode.

**K 7. členu**

V prvem in drugem odstavku tega člena je določen model za določitev plačila dovolnine s predlaganim naborom parametrov in uteži, in sicer: P = Q x F.

|  |  |
| --- | --- |
| P | Določitev plačila dovolnine |
| Q | Dovoljenja količina vodne naravne dobrine, razen v primeru oskrbe s pitno vodo, ki pomeni dejansko količino rabljene vodne naravne dobrine. |
| F = a x N x i | Faktor višine plačila glede na vrsto rabe. Odvisen je od kategorije rabe vode (a), kategorije načina izvajanja vodne pravice (N) in popravka zaradi inflacije (i). |
| N = b x T x M | Kategorija načina izvajanja vodne pravice (N) je odvisna od:   * načina izvajanja vodne pravice (ekskluzivnost vodne pravice) (b), * časovnega parametra trajanja vodne pravice (T), * parametra pretvorbe v monetarno enoto (v EUR/enoto) (M). |

Izračun plačila v enkratnem znesku je enak osnovni enačbi za izračun plačila dovolnine, ki se pomnoži s številom let veljavnosti vodne pravice.

Četrti odstavek napotuje na Prilogo 1, ki vsebuje podrobnejši izračun faktorja N za posamezne vrste rabe vode.

**K 8. členu**

8. člen natančneje določa opredelitev vodnega povračila. V drugem odstavku so navedene izjeme, za katere zaradi javne koristi plačilo vodnega povračila ni potrebno.

Opredelitev vodnega povračila odstopa od zapisa v 123. in 124. členu ZV-1. V zakonu je v tem delu neskladnost s 35. točko 7. člena. Neskladje bo odpravljeno v noveli ZV-1.

**K 9. členu**

V prvem in drugem odstavku 9. člena uredbe je opredeljen zavezanec za plačilo vodnega povračila. Tretji odstavek določa izjeme, kdaj se oseba, ki upravlja objekt ali napravo za izkoriščanje vode, ne šteje za zavezanca za plačilo vodnega povračila, saj bi v primeru obračunavanja vodnega povračila administrativni stroški Direkcije RS za vode presegli znesek pobrane dajatve. To bi bilo v nasprotju z načelom gospodarnosti.

**K 10. členu**

Prvi odstavek 10. člena določa merila za določitev višine vodnega povračila. Vodno povračilo se določi na podlagi dejanske količine, ki jo imetnik vodne pravice porabi v okviru dovoljene količine, ki je ne sme preseči.

V drugem odstavku so opredeljene izjeme, pri katerih se kljub prvemu odstavku višina vodnega povračila določi na podlagi največjega dovoljenega obsega rabe vode, ki je opredeljen s podeljeno vodno pravico, saj je nemogoče opredeliti dejansko količino rabe vode.

Tretji odstavek tega člena določa sorazmernost višine vodnega povračila glede na letno razpoložljivost vodnega ali morskega dobra.

**K 11. členu**

Z 11. členom se podrobneje določa osnova za obračunavanje vodnega povračila glede na kategorije posebne rabe vode.

**K 12. členu**

12. člen določa način določitve cene za osnovo vodnega povračila.

**K 13. členu**

S 13. členom se podrobneje določajo merila za obračunavanje vodnega povračila glede na kategorije posebne rabe vode. 4. točka prvega odstavka določa posebno formulo za izračun zneska za energijo, ki jo je kot toploto iz vode zavezanec odvzel v koledarskem letu. Drugi odstavek določa sorazmerno zmanjšanje plačila vodnega povračila, če se vodna pravica iz objektivnih razlogov ne more ali ne sme izvajati v celoti. Izvajanje vodne pravice je lahko namreč omejeno s predpisi, kot na primer trajanje kopalne sezone (Pravilnik o podrobnejših kriterijih za ugotavljanje kopalnih voda) ali polno izvajanje vodne pravice onemogočajo razni posegi države (gradnja vodne infrastrukture itd.). Tretji odstavek določa, da višino vodnega povračila za obračun rab vode, ki niso zajete v tem členu, določa direkcija v skladu z merili iz 10. člene te uredbe.

**K 14. členu**

Uredba v prvem do petem odstavku 14. člena določa način, čas in podatke za odmero plačila dovolnine.

**K 15. členu**

Uredba v prvem do četrtem odstavku 15. člena določa način, čas in podatke za odmero plačila vodnega povračila ter način in rok za vložitev napovedi za plačilo vodnega povračila.

**K 16. členu**

16. člen določa način plačevanja dovolnine in vodnega povračila v mesečnih akontacijah, prag, pri katerem v skladu z načelom gospodarnosti zavezanec ne plačuje mesečnih akontacij, način vračila ali doplačila razlike med z akontacijo vplačanim in odmerjenim zneskom ter plačilo zakonitih zamudnih obresti za nepravočasno plačilo.

**K 17. členu**

17. člen določa znesek mesečne akontacije zavezanca, ki sta mu dovolnina in vodno povračilo že odmerjena, in zavezanca, ki mu še nista bila odmerjena. Določa tudi rok zapadlosti tega zneska v plačilo in obveznost direkcije, da zavezancem v januarju tekočega leta izda obvestilo o znesku mesečnih akontacij.

**K 18. členu**

18. člen določa pogoje in način za vložitev vloge za znižanje ali zvišanje zneska mesečne akontacije ter obvezne sestavine vloge. Namen člena je spodbujanje gospodarne rabe vodnega vira.

**K 19. členu**

19. člen določa, da direkcija v primeru nepravilne ali prepozne napovedi zavezanca temu z odločbo, izdano na podlagi podatkov iz svojih evidenc, naloži, da v določenem roku plača svojo obveznost. Če zavezanec napovedi ne vloži, se za izračun vodnega povračila upošteva največja dovoljena količina rabe vode, kot izhaja iz podeljene vodne pravice.

**K 20. členu**

Z 20. členom je določen rok hrambe dokumentacije, s katero zavezanec dokazuje resničnost in pravilnost podatkov za izračun dovolnine in vodnega povračila.

**K 21. členu**

21. člen določa, da nadzor nad izvajanjem te uredbe opravljajo inšpektorji, pristojni za vode.

**K 22. členu**

22. člen določa kazenske določbe in višino globe za pravne in fizične osebe v primeru kršitev določb te uredbe.

**K 23. členu**

23. člen je prehodna določba in v prvem odstavku določa datum začetka plačevanja dovolnine. V drugem odstavku je določeno, da se dovolnina za leto 2026 izjemoma plača v enkratnem znesku ob izdaji odločbe, saj plačevanje mesečnih akontacij na podlagi zadnje osnove, izražene v količini, odmerjenega zneska plačila dovolnine ni možno, ker se dovolnina s tem letom prvič uvaja. Tretji odstavek določa, da se akontacija za plačilo dovolnine prvič zaračuna v letu 2027, njeno plačevanje pa se uvaja postopno, da se zavezancem, ki bodo dovolnino dojemali kot novo dajatev, omogoči prilagoditveno obdobje. V četrtem odstavku je določeno, da se dovolnina za vrste rabe, za katere se v skladu s tretjim odstavkom 3. člena te uredbe plačilo obračuna v enkratnem znesku, ne zaračunava za nazaj, ampak se zaračuna zgolj za vodna dovoljenja, ki bodo podeljena po 1. januarju 2026. Da bi se zavezancem čim bolj olajšal prehod na plačilo dovolnine, peti odstavek tega člena določa, da bodo vsi zavezanci prejeli informativni izračun.

**K 24. členu**

24. člen opredeljuje uskladitev cene za osnovo vodnega povračila za leto 2026.

**K 25. členu**

25. člen opredeljuje prenehanje veljavnosti in uporabo trenutno veljavne Uredbe o vodnih povračilih (Uradni list RS, št. 103/02, 122/07 in 3/21).

**K 26. členu**

26. člen opredeljuje začetek veljavnosti in uporabe te uredbe.